
Da li je zabranjeno klanjati dženaza-namaz jasnom licemjeru?


* 
* 
* 
* 
* 
* 
* 

 
Da li je zabranjeno klanjati dženaza-namaz jasnom licemjeru?

Svevišnji Allah rekao je: “I nijednom od njih, kada umre, nemoj molitvu obaviti, niti sahrani njegovoj prisustvovati, jer oni u Allaha i Njegovog Poslanika ne vjeruju, i kao nevjernici oni umiru.” (Et-Tevba, 84) Omer, radijallahu anhu, pripovijedao je: “Kada je umro Abdullah b. Ubejj b. Selul, pozvali su Poslanika, sallallahu alejhi ve sellem, da mu klanja dženaza-namaz. Resulullah, sallallahu alejhi ve sellem, odazvao se. Kada je stao iznad njega, rekao sam mu: ‘Allahov Poslaniče, zar ćeš mu klanjati dženaza-namaz a toga i toga dana rekao je to i to’, nabrajajući nevjerničke riječi koje je izgovorio. Resulullah, sallallahu alejhi ve sellem, na to se osmjehnuo i samo rekao: ‘Omere, idi od mene!’ A kada sam još nekoliko puta to ponovio, rekao je: ‘Dato mi je na slobodnu volju i izabrao sam. Kada bih znao da će mu biti oprošteno ako za njega zatražim oprost više od sedamdeset puta, molio bih Allaha da mu oprosti. ‘ Tada mu je Vjerovjesnik, sallallahu alejhi ve sellem, klanjao dženaza-namaz i otišao, ali su ubrzo objavljeni ajeti: ‘I nijednom od njih, kada umre, nemoj molitvu obaviti, niti sahrani njegovoj prisustvovati, jer oni u Allaha i Njegovog Poslanika ne vjeruju i kao nevjernici oni umiru.’ Kasnije sam se čudio koliko sam hrabrosti toga dana smogao kada sam onako razgovarao s Resulullahom, sallallahu alejhi ve sellem, a Allah i Njegov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** najbolje znaju.”


Propisi u vezi s poglavljem 


Prvo, nevjernicima i licemjerima koji svoje licemjerstvo ne sakrivaju, ispoljavajući otvoreno neprijateljstvo prema Svevišnjem Allahu i ratujući protiv Njegovih štićenika, odnosno čije se nevjerstvo jasno vidi iz njihovih izjava kojima obezvređuju određene šerijatske propise ili ih osuđuju – zabranjeno je klanjati dženaza-namaz. Dokaz da oni nužno moraju pokazati ono što njihova prsa kriju jesu sljedeće Allahove, dželle šanuhu, riječi: “Zar oni bolesnih srca misle da Allah zlobe njihove neće na vidjelo iznijeti? A da hoćemo, Mi bismo ti ih, uistinu, pokazali i ti bi ih, sigurno, po biljezima njihovim poznao. Ali, ti ćeš ih poznati po načinu govora njihovog – a Allah zna postupke vaše.” (Muhammed, 29-30)  

Drugo, zabranjeno je traženje oprosta za mnogobošce, makar bili i rod, na osnovu sljedećih ajeta: “Vjerovjesniku i vjernicima nije dopušteno moliti oprosta za mnogobošce, makar im bili i rod najbliži, kada im je jasno da će oni stanovnici u Džehennemu biti. A što je Ibrahim tražio oprosta za svoga oca, bilo je samo zbog obećanja koje mu je dao. A čim mu je bilo jasno da je on Allahov neprijatelj, on ga se odrekao. Ibrahim je doista bio pun sažaljenja i obazriv” (Et-Tevba, 113, 114) . Imam En-Nevevi zaključio je sljedeće: “Klanjanje dženazanamaza nevjerniku i traženje oprosta za njega zabranjeno je na osnovu kur’anskih ajeta i konsenzusa učenjaka.”  

Treće, dajući opasku na prethodnu En-Nevevijevu izjavu, šejh El-Albani zapisao je sljedeće: ” … na osnovu toga, vidimo da je greška to što čine neki muslimani danas koji mole za neke umrle nevjernike i govore: ‘Allah bio njime zadovoljan!’ Ova je greška prisutna kod nekih novinara i književnika. Čuo sam jednog arapskog predsjednika, poznatog po privrženosti islamu, da moli za Staljina, vođu komunizma, jednog od najvećih neprijatelja dini-islama. Naime, spomenuti se predsjednik preko radija obratio povodom Staljinove smrti i molio za njega. Ovo nije čudno, jer možda predsjednik nije znao kakav je ***[propis](https://pitajucene.com/search/Propis/questions/ "Pretraži pitanja o propisima")*** s tim u vezi, ali je čudno da neki misionari upadaju u sličnu grešku. Jedan od njih u svojoj poslanici zapisao je: ‘Allah se smilovao Bernardu Šou .. .’ Pouzdana osoba obavijestila me da je neki šejh klanjao ***[dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** ***[namaz](https://pitajucene.com/search/Namaz/questions/ "Pretraži pitanja o namazu")*** pripadnicima ismailijske ***[sekte](https://pitajucene.com/search/sekt/questions/ "Pretraži pitanja o sektama")***, iako je vjerovao da nisu muslimani jer obožavaju ljude i ne smatraju obaveznim ni namaz ni hadž. I pored toga, da bi se dodvorio živima, licemjerno je mrtvim ismailijama klanjao dženaza-namaz. Allahu se žalimo i od Njega pomoć tražimo!”


\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


